XXII. Szervátültetettek Világjátéka 5. versenynap

Tenisz párosaink nagy küzdelmeken vannak túl. A nőknél Jakab Ivett és Almagro Carmen, valamint Dobos Judit és Jeszenkovits Judit párosa bronzérmet szerzett; valamint a férfiaknál a Hegyesi László-Dobos Péter páros szintén a dobogó harmadik fokára állhatott fel.

Atlétáink is kitettek magukért:

Nagy Réka, a legfiatalabb sportolónk egy aranyérmet szerzett súlylökésben, bronzérmet pedig 10mm síkfutásban.

Mihálovits Tamás súlylökésben közel 1 méterrel verte a mezőnyt, aranyérmet szerzett.

Jánka Sándor 100m síkfutásban a negyedik helyen végzett, távolugrásban pedig az ötödik lett.

Gelencsér Róbert bekerült a 100m síkfutás döntőjébe, ahol végül a harmadik helyet szerezte meg, távolugrásban az 5., míg súlylökésben a 6. helyen végzett.

Zilaj Csaba is a 100m döntőben futott, Robi után, a negyedik helyen ért célba. Még 1500m síkfutásban és kislabda hajításban is elindult, ezekben a számokban a legjobb 12 között végzett.

Venyercsán László 1500m síkfutásban, egyéni csúccsal a 11. helyen végzett.

Mezei Gergő szintén 1500m síkfutásban állt rajthoz, ahol korosztályában harmadik lett.

Kóródi István egy kiváló dobással súlylökésben a dobogó második fokára állhatott fel, kislabda hajításban pedig a 6. helyen végzett.

A férfi 4x100m-es férfi váltónkra méltán lehetünk büszkék, hisz a Jánka/Zilaj/Gelencsér/Mezei négyes az induló 14 csapatból a harmadik helyen ért célba.

Asztaliteniszezőink sem tétlenkedtek a pályán:

Szendi János a legjobb 32-ben búcsúzott.
Bácsi Bernát szép játékkal bejutott a legjobb nyolc közé, de sajnos a negyeddöntőt elvesztette.
Tóth Irma kiegyensúlyozott játékával aranyérmet szerzett.
Szabó Gabriella korosztályában ezüstérmet szerezte meg.
Tóth Attila szintén második lett, és ugyanebben a korosztályban Kóka Zoltán a bronzérmet hozhatta el.
Andrási Miklós újoncként a legjobb nyolc közé jutott, de ott elvesztette a negyeddöntőt.
Ferencz Károly és Csuti János a legjobb 16 között búcsúzott.